Diari Oficial de la Generalitat Valenciana


Sumari del DOGV 6581, del 05-08-2011 (2011/8571)

Notificació de resolució. Expedient número DIC-04/2184. Crevillent.
-------------------------------------------------------------------

### Dades del document

Número de DOGV
:   6581

Data del DOGV
:   05-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8571


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número DIC-04/2184. Crevillent. [2011/8571]  
Pel fet d'haver resultat infructuoses les gestions realitzades per a efectuar la notificació adreçada a Ana María Plaza Arroyo, en representació d'Ecotecnia Investigación, SL, l'últim domicili conegut de la qual és al carrer de Manuel Vicente Pastor, 94, d'Elx, d'acord amb el que preveu l'art. 59.4 de la Llei de règim jurídic de les administracions públiques, es porta a efecte aquest edicte.  
Acte que es notifica  
  
«Resolució de la cap del Servei d'Ordenació del Territori:  
Exp. DIC-04/2184. Crevillent. Declaració d'interés comunitari per a la instal·lació, l'exposició, el depòsit i la venda de cases prefabricades a la partida del Boix, promogut per Ecotecnia Investigación, SL.  
La cap del Servei d'Ordenació del Territori, el dia 22 d'octubre de 2007 va dictar la resolució següent:  
"Vist l'expedient de referència i sobre la base dels següents antecedents i fonaments  
  
Antecedents de fet  
  
Primer. Amb data 9 de desembre de 2004 Ana M. Plaza Arroyo en nom de la mercantil Ecotecnia Investigació, SL, ha presentat en el registre d'entrada d'aquesta Conselleria sol·licitud de declaració d'interés comunitari per a la instal·lació, l'exposició, el depòsit i la venda de cases prefabricades a terrenys classificats com a sòl no urbanitzable del municipi de Crevillent (polígon 14, parcel·la 34).  
Segon. L'expedient conté la documentació mínima imprescindible que prescriu la Llei 4/1992, del sòl no urbanitzable de la Generalitat Valenciana, i resulta suficient per a promoure un pronunciament.  
  
Tercer. A la vista de la documentació aportada es desprén que l'activitat que s'hi ha d'efectuar és la d'exposició i comercialització de cases prefabricades per a la qual cosa es pretén instal·lar un mòdul prefabricat de 5 x 12 m, com també condicionar la part de parcel·la que constituiria l'accés.   
Quart. Amb data 10 de maig de 2007 s'ha sol·licitat informe a l'Ajuntament, sense que fins a la data ens conste que s'haja emés.  
  
Fonaments de dret  
  
Primer. Aquest expedient ha de resoldre's a la llum del que estableixen els articles 16 a 19 de la Llei 4/1992 de la Generalitat Valenciana, de 5 de juny, sobre sòl no urbanitzable.  
Segon. De l'anàlisi de la documentació aportada es dedueix clarament que l'activitat sol·licitada no pot emmarcar-se en cap dels supòsits establits en la Llei 4/1992, la qual cosa impossibilita admetre a tràmit la sol·licitud formulada; i com que en cap cas l'actuació pretesa podria ser objecte de declaració d'interés comunitari, resulta pertinent ja en aquest moment inicial del procediment, en nom del principi d'economia processal i a fi d'evitar tràmits innecessaris i despeses inútils per al peticionari, no admetre-la a tràmit ja que, siga quina siga la documentació que puga aportar-se a l'expedient al llarg de la tramitació, en res pot no variar-se aquesta consideració inicial.  
  
Tercer. Competeix a la cap del Servei Territorial d'Ordenació del Territori l'admissió a tràmit de les declaracions d'interés comunitari del procediment, segons el que disposa el Reglament dels òrgans territorials i urbanístics de la Generalitat, aprovat per Decret 162/2007, de 21 de setembre del Consell.  
Vistos els preceptes esmentats, resolc:  
No admetre a tràmit la sol·licitud continguda en l'expedient de referència en els termes que preveu la Llei 4/1992, del sòl no urbanitzable.  
  
Contra aquesta resolució que no posa fi a la via administrativa, es pot interposar recurs d'alçada davant de la directora general d'Ordenació del Territori, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 13.2 del Reglament dels òrgans urbanístics de la Generalitat Valenciana."»  
  
  
Alacant, 21 de juny de 2011.- El director territorial de Medi Ambient, Aigua, Urbanisme i Habitatge: Ramón Rizo Aldeguer.